Document ID: /roh_data/filtered/fineweb-2-filterrobots_roh.jsonl.gz/17881

Piz Champatsch (Guarda) 2958 - Tura da surpraisa
Jon Andri Fliri | a partir dals 26-01-2019
In sonda bunura, cur chi navigliaiva amo our d'ün tschêl grisch, ans vaina instradats in direcziun Gurada per la gita da surpariasa cun Tumasch. No, quai sun stats Aita, Lilo, Cristina ed eu cun nossa guida versada Tumasch, vain trat nos stizzis sü tras las costas ed ils rövens sur Guarda, aint da Tuoi e lura adüna plü stip in aint la chaldera da la Murtera dals bouvs. Be sporadicamaing splendurivan ün per razs sulai tanter als nüvlas oura ed id ha vuglü üna cuorta discussiun, fin cha vain decis dad ir inavant touttüna fin sül piz. Süsom eschan gnits recumpensats cun sulai e per la skiada gio da las spuondas cun üna naiv da puolvra grondiusa. Ün grazia fich a Tumasch per quista gita da pumpa.